EU saa presidentin ensi viikolla - Ulkomaat - Uutiset - MTV.fi
EU saa presidentin ensi viikolla
Julkaistu 11.11.2009 09:47
EU:n ylimääräinen huippukokous järjestetään 19. marraskuuta, kertoo puheenjohtajamaa Ruotsi. Kokouksessa päätetään unionin uusien huipputehtävien täyttämisestä.
Sopivia henkilöitä etsitään Eurooppa-neuvoston pysyvän puheenjohtajan eli presidentin ja EU:n ulkopolitiikan johtajan eli ulkoministerin virkoihin. Pääministeri Fredrik Reinfeldtin tiedottajan mukaan Ruotsi jatkaa yhä neuvotteluja nimistä jäsenmaiden kesken.Uudet virat perustettiin niin kutsutussa Lissabonin sopimuksessa, joka astuu voimaan useiden viivästysten jälkeen 1. joulukuuta - tai viimeistään ensi vuoden alussa. Viimeisenä EU:n jäsenmaana sopimuksen hyväksyi Tshekki.
EU-presidentiksi ovat ennakkokaavailuissa olleet vahvimmilla Belgian pääministeri Herman van Rompuy sekä Hollannin pääministeri Jan Peter Balkenende.Ulkoministeriksi veikataan muun muassa Italian entistä ulkoministeriä Massimo D'Alemaa. Ennakkosuosikkina aiemmin pidetty Britannian ulkoministeri David Miliband ei aio pyrkiä virkaan.
Washingtonin sala-ampuja sai myrkkyruiskeen
Tulivuori syöksi tuhkaa useisiin kyliin Filippiineillä